เรื่องร้องเรียน: สอบถามเรื่องการปล่อยควันของโรงงานเป็นไปตาม ค่ามาตรฐานที่กฎหมายกำหนดหรือไม่ เนื่องจาก แวดล้อมโรงงานมีชุมชนตั้งอยู่อย่างหนาแน่นจึงเรียนมาเพื่อสอบถาม
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ ได้ลงพื้นที่เพื่อตรวจสอบมาตรการป้องกันมลพิษทางอากาศ ซึ่งผลการตรวจวิเคราะห์ทางห้องปฏิบัติการพบว่ามีผลการตรวจวิเคราะห์ปริมาณของสารเจือปนในอากาศที่ระบายออกจากปล่องมีค่าอยู่ในเกณฑ์มาตรฐาน ได้แก่ ค่าฝุ่นละออง, ก๊าซคาร์บอนมอนอกไซด์, ก๊าซซัลเฟอร์ไดออกไซด์, ก๊าซไนโตรเจนไดออกไซด์, ค่าความทึบแสงและฝุ่นละอองขนาดไม่เกิน 2.5 ไมครอน เป็นต้น เป็นไปตามประกาศกระทรวงอุตสาหกรรม พ.ศ.2549 เรื่องกำหนดค่าปริมาณของสารเจือปนในอากาศที่ระบายออกจากโรงงาน และเรื่องกำหนดค่าปริมาณเขม่าควันที่เจือปนในอากาศที่ระบายออกจากปล่องของหม้อน้ำของโรงงาน แต่อย่างไรก็ตามเพื่อเป็นการเฝ้าระวังและป้องกันมลพิษทางอากาศที่อาจจะเกิดขึ้นเจ้าหน้าที่ได้แนะนำให้โรงงานมีการเฝ้าระวัง โดยหมั่นตรวจสอบประสิทธิภาพการทำงานของระบบบำบัดมลพิษทางอากาศอย่างสม่ำเสมอ
ความเห็นของผู้แจ้ง: ขอบคุณข้าราชการ กทม ที่คอยกำกับดูแลเรื่องมลภาวะทางอากาศ ในเขตบางกะปิ ครับ
พื้นที่: แขวงหัวหมาก เขตบางกะปิ กรุงเทพมหานคร